POZNÁMKY
konsolidovanej účtovnej závierky 
účtovnEJ   jednotkY   verejnej správy

Čl. I
Všeobecné údaje

(1)	 Konsolidujúca účtovná jednotka :  Obec Cigeľ, Obecný úrad Cigeľ okres Prievidza vznikla na základe zákona o obecnom zriadení  č. 369/1990 Z.z.

Konsolidované účtovné jednotky : Základná škola s materskou školou Cigeľ, príspevková organizácia

Ciglianska stavebná spoločnosť  s.r.o.,  dcérska spoločnosť obce 100 % účasť

(2)	 Obecný úrad mal v priemere 9 zamestnancov počas roku 2015 z toho jedného vedúceho zamestnanca, ZŠ s MŠ 10 zamestnancov z toho jedna riaditeľka  a  Ciglianska stavebná spoločnosť mala zamestnancov, ktorí boli na dohodu o vykonaní práce a jedného konateľa.
(3)	 Individuálna účtovná závierka bola zostavená u všetkých konsolidovaných účtovných jednotiek k 31.12.2015 a všetky výkazy sú uložené u príslušných konsolidovaných účtovných jednotkách.
(4)	Obec Cigeľ nemá iné príspevkové ani obchodné spoločnosti, v ktorých by podľa zákona bola povinná vykonať konsolidovanú závierku a ani nenadobudla takéto účtovné jednotky počas roka 2015.

Čl. II
Informácie o metódach a postupoch konsolidácie

(1)	Pri konsolidácii údajov za Základnú školu s materskou školou vychádzala   obec z výkazu ziskov a strát, kde škola nemá vlastné príjmy iba prenesené kompetencie zo štátneho rozpočtu a originálne kompetencie z rozpočtu obce.

Z uvedených príjmov uhrádzala všetky náklady na mzdy, energie  a ostatný spotrebný materiál. 

     Výsledok hospodárenia bol nulový, náklady a výnosy boli vyrovnané. Záväzky vznikli iba  voči zamestnancom. 

V rámci konsolidácie boli z výkazov za školu upravené údaje z výkazu ziskov a strát, čo sa týka originálnych kompetencií a to z účtu 691 suma 72.376,02 Eur.

Základná škola s materskou školou má svoju právnu subjektivitu, budovu školy nemá zahrnutú v základnom ani vlastnom imaní, nakoľko jej vlastníkom je obec.

(2)	Dcérska Ciglianska stavebná spoločnosť s.r.o. sa zaoberá väčšinou stavebnou činnosťou a prevádzkovaním lyžiarskeho vleku. Výkaz ziskov a strát uvádza tržby z týchto služieb, z ktorými súvisia aj príslušné náklady. Spoločnosť vykázala zisk vo výške 34.073,96 Eur a v daňovom priznaní si uplatnila straty z predchádzajúcich rokov, daňová povinnosť vznikla v sume 6.259,13 Eur a daňová licencia 960,- Eur. Daňová licencia za rok 2014 v sume 960,- Eur bola zaúčtovaná do nákladov roku 2015.
(3)	Dlhodobý hmotný majetok spoločnosť vlastní v celkovej výške 247.029,- Eur a tento aj odpisuje.  Vklad obce do základného imania predstavuje čiastku 6.638,78 Eur, ktorý je v predmetom konsolidácie.
  
(4)	Obec vytvorila v roku 2015 stratu v celkovej výške -29.545,73 Eur, daň vyrubená nebola.

 

Čl. III
Informácie o údajoch aktív a pasív

(1)	 Základná škola s materskou školou ako konsolidovaná účtovná jednotka nevlastní žiadne dlhopisy ani ceniny, zostatok finančných prostriedkov na konci roka previedla na účet obce. Zásoby nevykazuje. Krátkodobé záväzky vznikli z neodvedených miezd zamestnancov a odvodov do poisťovní za mesiac december. Dlhodobé záväzky sa týkajú sociálneho fondu. Vzájomné pohľadávky a záväzky voči konsolidujúcej účtovnej jednotke vykázané neboli.
(2)	 Ciglianska stavebná spoločnosť má zásoby v tovare v objeme 768,- Eur,  vykazuje pohľadávky do lehoty splatnosti v sume 7.409,- Eur, z toho daňové pohľadávky v sume 350,- Eur. Záväzky z obchodného styku vykazuje v sume 2.544,- Eur. Ostatné záväzky sú voči zamestnancom v sume 4.515,-Eur. Nevydala žiadne dlhopisy a nemá úvery. 
(3)	 Obec vlastní dlhodobý hmotný, nehmotný a finančný majetok, ktorý je odpisovaný. Zásoby vykázané neboli. Krátkodobé pohľadávky sú z daňových nedoplatkov a nedoplatkov na nájomnom v obecných bytoch. Dlhodobé záväzky ku koncu roka sú zo sociálneho fondu,  úvery zo ŠFRB na výstavbu obecných nájomných bytov, takisto bankový úver dlhodobý. Krátkodobé záväzky sú neuhradené faktúry dodávateľom. Rezerva bola vytvorená na audit. 

V Cigli dňa 17.6.2016